# Misingi ya Kitheolojia

# Moduli ya Nane: Kuchunguza Theolojia ya Kikristo

# Maswali ya Kujadili

1. Ni jambo gani muhimu ulilojifunza katika somo hili au kitu gani katika somo hukukielewa vizuri?
2. Tunapochunguza theolojia ya Kikristo, kwa nini ni muhimu kudumisha mtazamo sawia kuhusu umoja wa kitheolojia na utofauti wake?
3. Fafanua mielekeo mitatu ambayo mapokeo ya kitheologia hufuata.
4. Jinsi gani kujitambua na kufahamu mapokeo ya wengine kunaweza kuathiri utamaduni wa theolojia yetu?
5. Ipi ni mielekeo ya kitheolojia ya mapokeo ya Kimatengenezo?
6. Andika kwa muhtasari mambo manne ya kipekee katika mapokeo ya Matengenezo.
7. Je, unapaswa kuyaamini mafundisho yote ya imani katika Imani ya Mitume? Kwa nini, ndiyo au hapana?
8. Je, umoja katika theolojia ya waamini wote una maana gani kwa jinsi unavyoona ukingiliana na matawi mengine ya kanisa?
9. Je, mapokeo yako ya kitheolojia yana ushawishi gani chanya juu ya theolojia yako? Je, upi ni ushawishi hasi?
10. Mikazo ya mapokeo yako ni nini? Mikazo hii ina nguvu na udhaifu gani? Unawezaje kuibadili mikazo yako ili kukabiliana na udhaifu huu bila kupoteza nguvu zake?
11. Theolojia ya matengenezo husisitiza kwamba maisha yote ni ya kidini. Je, unakubaliana au haukubaliana na wazo hili? Kwa nini, ndiyo au hapana?

**TAARIFA YA JUMLA KUHUSU THEOLOJIA YA KIKRISTO:** Kutofautisha theolojia ya Kikristo toka theolojia zisizo za Kikristo ama vipengele vya theolojia ni rahisi kwa kuelekea juu ya orodha ifuatayo, na inazidi kuwa ngumu unaposogeza chini orodha hii: (1) dini zingine kama Uhindu na Uislamu, (2) Dini ya Kiyahudi, (3) Madhehebu ya Kikristo kama Umomoni na Mashahidi wa Yehova, (4) uliberali wa kisasa ambao umeyashika madhehebu mengi ya kimapokeo, (5) matawi mengine ya kanisa kama vile Kanisa la Kiothodoksi la Mashariki na Kanisa la Romani Katoliki, na (6) aina zingine za imani ya Kiprotestanti: Baptisti, Presbyterian, Methodisti, Anglikana and Kilutheri. Ingawa tunajaribu kutafuta umoja pamoja na wale ambao tuna mengi yanayofanana, Bwana wetu anatuita sote kwenye umoja. Kwa sababu hii, kamwe tusiruhusu tofauti zilizopo miongoni mwa Wakristo kutuondoa katika msingi mmoja tulionao katika Kristo.

**SOMO REJEA:**

Joaquin alikuwa Mkristo aliyekuwa rafiki wa Sara, ambaye pia alikuwa Mkristo lakini wa dhehebu tofauti. Walipofahamiana, walifurahia kujua kwamba wote walikuwa Wakristo. Hata hivyo, mchungaji wa Joaquin alipofahamu kanisa ambalo Sara alihudhuria, alimwambia Joaquin kuvunja urafiki. Mchungaji alisema, “Dhehebu letu peke yake lina waamini wa kweli.”

Maswali ya Kutafakari

1. Jadili kisa cha mafunzo ulichopitia hapo juu katika kundi lako la kujisomea.
2. Una uzoefu gani unapozungumza na watu wanaokubali Imani ya Mitume na wanaojiita waamini katika Kristo, lakini wanatoka katika mapokeo tofauti ya kitheolojia? Jadili hili katika jumuia yako ya kujisomea.
3. Je, una ushirika na watu wanaokubali Imani ya Mitume na wanaojiita waamini katika Kristo kutoka katika mapokeo tofuati ya kitheolojia?
	1. Je, unadhani unapaswa kuwa na ushirika nao?
	2. Eleza kwa nini ndiyo ua hapana.
4. Je, umewahi kujifunza chochote kutokana na kuzungumza na watu wanaokubali Imani ya Mitume na kukiri kumwamini Kristo na wanaotoka katika mapokeo tofauti ya kitheolojia? Jadili jambo hili katika jumuia yako ya kujisomea.
5. Unafanya nini kuhimiza umoja miongoni mwa waamini kutoka mapokeo tofauti ya kitheolojia.

Mambo ya Kufanya

* Ikiwa haujafanya hivyo, kutana na mwamini kutoka mapokeo tofauti ya kitheolojia:
	+ Jitahidi kufahamu mapokeo yake na misingi yake ya Kibiblia.
	+ Jiwekee lengo la kuelewa mapokeo yake kwa kiwango ambacho unaweza kueleza vipengele kadhaa vya muhimu vya mapokeo hayo hadi anayeshika mapokeo hayo aridhike.
	+ Weka lengo la kujifunza kutoka kwake.
	+ Weka lengo la kufanya uhusiano wa Kikristo na mtu huyo.